Korte videregående uddannelser i Danmark

Korte videregående uddannelser (KVU) er højere, videregående uddannelser af teoretisk/boglig art.

Korte videregående uddannelser i Danmark kan ikke påbegyndes direkte efter folkeskolens afgangseksamen i 9. klasse. For at blive optaget som studerende på en videregående uddannelse skal man først have gennemført og bestået en studieforberedende ungdomsuddannelse – dvs. en gymnasial uddannelse.

På nogle korte videregående uddannelser er det dog muligt at blive optaget, hvis man på forhånd har gennemført og bestået en relevant erhvervsrettet ungdomsuddannelse – dvs. en erhvervsuddannelse, en social- og sundhedsuddannelse eller en anden ungdomsuddannelse – i stedet for en gymnasial uddannelse.

Størstedelen af de korte videregående uddannelser er erhvervsakademiuddannelser, der medfører en erhvervsakademigrad (AK).

Korte videregående uddannelser i Danmark varer 2-3 år, læses på erhvervsakademier og inddeles i følgende 5 kategorier:
 Handelsuddannelser og økonomiske uddannelser
 It- og designuddannelser
 Kreative og kunstneriske uddannelser
 Sundhedsuddannelser
 Tekniske og teknologiske uddannelser

Korte videregående uddannelser i Danmark 
Undervisningsministeriets oversigt over samtlige godkendte korte videregående uddannelser i Danmark:

Handelsuddannelser og økonomiske uddannelser 
 Administrationsøkonom AK (Erhvervsakademiuddannelse (AK) i administration)
 Finansøkonom AK (Erhvervsakademiuddannelse (AK) inden for finansområdet)
 Handelsøkonom AK (Erhvervsakademiuddannelse (AK) inden for handel)
 Markedsføringsøkonom AK (Erhvervsakademiuddannelse (AK) inden for international handel og markedsføring)
 Serviceøkonom AK (Erhvervsakademiuddannelse (AK) inden for service, sociale medier, turisme og hotel)
 Logistikøkonom AK (Erhvervsakademiuddannelse (AK) inden for logistik og supply chain management)

It- og designuddannelser 
 Automationsteknolog AK (Erhvervsakademiuddannelse (AK) inden for Robotteknologi – servosystemer – højniveau programmering – PLC)
 Datamatiker AK (Erhvervsakademiuddannelse (AK) inden for informationsteknologi)
 Designteknolog AK (Erhvervsakademiuddannelse (AK) inden for tekstil og beklædning, møbler og boliginteriør eller grafisk design)
 E-designer AK (Erhvervsakademiuddannelse (AK) inden for global entrepreneurship og virtuel design og logistik)
 It- og elektronikteknolog AK (Erhvervsakademiuddannelse (AK) inden for kommunikationsteknik og elektronik)
 Multimediedesigner AK (Erhvervsakademiuddannelse (AK) inden for medie og kommunikation)

Kreative og kunstneriske uddannelser 
 Manuskriptforfatter

Sundhedsuddannelser 
 Klinisk tandtekniker
 Tandplejer

Tekniske og teknologiske uddannelser 
 Byggetekniker AK (Erhvervsakademiuddannelse (AK) inden for byggeteknik)
 Driftsteknolog - offshore AK (Erhvervsakademiuddannelse (AK) inden for driftsteknologi – offshore)
 Fiskeriteknolog
 Installatør AK (Erhvervsakademiuddannelse (AK) inden for energiinstallation)
 Jordbrugsteknolog AK (Erhvervsakademiuddannelse (AK) inden for jordbrug)
 Kort- og landmålingstekniker AK (Erhvervsakademiuddannelse (AK) inden for kort- og landmålingsteknik)
 Laborant AK (Erhvervsakademiuddannelse (AK) inden for laboratorieområdet)
 Procesteknolog AK (Erhvervsakademiuddannelse (AK) inden for levnedsmiddel og proces)
 Produktionsteknolog AK (Erhvervsakademiuddannelse (AK) inden for produktion)
 Sprogofficer (Sprogofficer af reserven)
 Teknisk manager offshore AK (Erhvervsakademiuddannelse (AK) inden for teknisk manager offshore)

Eksterne henvisninger 
 Information om alle korte videregående uddannelser (KVU)